ระเบียบการประปานครหลวงว่าด้วยการอนุญาตให้หน่วยงานของรัฐรื้อย้ายท่อประปาพ.ศ. ๒๕๖๑[๑] โดยที่เป็นการสมควรกำหนดหลักเกณฑ์ในการพิจารณาการอนุญาตให้หน่วยงานของรัฐรื้อย้ายท่อประปา ที่เป็นอุปสรรคต่อการก่อสร้างสาธารณูปการหรือสาธารณูปโภคของหน่วยงานของรัฐให้เป็นไปด้วยความถูกต้องรวดเร็ว และเหมาะสมกับขนาดของท่อประปาที่ขอรื้อย้าย และการจัดให้มีหลักประกันต่อคุณภาพของท่อประปาที่วางใหม่ทดแทนอาศัยอำนาจตามความในมาตรา ๓๓ (๒) แห่งพระราชบัญญัติการประปานครหลวงพ.ศ. ๒๕๑๐ จึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบการประปานครหลวงว่าด้วยการอนุญาตให้หน่วยงานของรัฐรื้อย้ายท่อประปา พ.ศ. ๒๕๖๑ข้อ ๒ ระเบียบนี้ให้ใช้บังคับตั้งแต่วันที่ ๑๙ มิถุนายนพ.ศ. ๒๕๖๑ เป็นต้นไปข้อ ๓ ให้ยกเลิกระเบียบการประปานครหลวง ฉบับที่ ๗๐ว่าด้วยการอนุญาตให้หน่วยงานของรัฐรื้อย้ายท่อประปา พ.ศ. ๒๕๕๔ข้อ ๔ บรรดาระเบียบ ประกาศ คำสั่ง หรือหลักเกณฑ์วิธีปฏิบัติอื่นใดที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๕ ในระเบียบนี้หน่วยงานของรัฐ หมายความว่า ส่วนราชการหรือหน่วยงานที่อยู่ในกำกับดูแลของรัฐทุกระดับทั้งในราชการส่วนกลางราชการส่วนภูมิภาค ราชการส่วนท้องถิ่น และรัฐวิสาหกิจผู้ขออนุญาต หมายความว่า หน่วยงานของรัฐผู้รับสัมปทาน ผู้ได้รับสิทธิ หรือผู้ได้รับอนุญาตสัมปทานหรือสัญญาเพื่อประกอบกิจการก่อสร้างสาธารณูปโภคของหน่วยงานของรัฐ ผู้รับจ้างงานก่อสร้างสาธารณูปโภคของหน่วยงานของรัฐหรือผู้รับจ้างของผู้รับสัมปทานของหน่วยงานของรัฐคณะกรรมการ หมายความว่า คณะกรรมการที่ผู้ว่าการแต่งตั้งให้มีอำนาจหน้าที่ตรวจรับงานรื้อย้ายท่อประปาคืนจากผู้ขออนุญาตข้อ ๖ ผู้ขออนุญาตรื้อย้ายท่อประปาจะต้องยื่นคำร้องต่อการประปานครหลวงตามเงื่อนไขการขออนุญาตรื้อย้ายท่อประปาและแบบหนังสือขออนุญาตรื้อย้ายท่อประปาที่แนบท้ายระเบียบฉบับนี้ข้อ ๗ การรื้อย้ายท่อจ่ายน้ำให้สำนักงานประปาสาขาเจ้าของพื้นที่เป็นผู้ตรวจสอบแบบหรือออกแบบการรื้อย้ายท่อประปาและวางใหม่ทดแทนอนุมัติแบบแปลนรื้อย้ายท่อประปา พิจารณาอนุญาตและแจ้งค่าใช้จ่าย ค่าออกแบบและค่าควบคุมงานและคิดค่าใช้จ่ายตามเงื่อนไขที่การประปานครหลวงกำหนด ควบคุมงานและตรวจรับงานข้อ ๘ การรื้อย้ายท่อประธานท่อส่งน้ำ หรือการรื้อย้ายที่มีทั้งท่อจ่ายน้ำ ท่อประธานและท่อส่งน้ำให้ฝ่ายออกแบบระบบผลิต ส่งน้ำและงานโยธา หรือฝ่ายออกแบบระบบจ่ายน้ำเป็นผู้ตรวจสอบแบบหรือออกแบบรื้อย้ายท่อประปาและวางใหม่ทดแทน อนุมัติแบบแปลนรื้อย้ายท่อประปา และคิดค่าใช้จ่ายตามเงื่อนไขที่การประปานครหลวงกำหนดโดยมีฝ่ายบริหารโครงการฝ่ายควบคุมการส่งและจ่ายน้ำ และสำนักงานประปาสาขาเจ้าของพื้นที่ร่วมพิจารณากลั่นกรองก่อนเสนอให้รองผู้ว่าการ (วิศวกรรมและก่อสร้าง) เป็นผู้พิจารณาอนุญาตและแจ้งค่าใช้จ่าย ค่าออกแบบและค่าควบคุมงาน และให้ฝ่ายก่อสร้างระบบผลิตส่งน้ำและงานโยธา หรือฝ่ายก่อสร้างระบบจ่ายน้ำ ๑ หรือฝ่ายก่อสร้างระบบจ่ายน้ำ ๒ เป็นผู้ควบคุมงานและประสานงานก่อสร้างข้อ ๙ ให้มีคณะกรรมการตรวจรับงาน มีหน้าที่รับมอบงานรื้อย้ายท่อประปาคืนจากผู้ขออนุญาตประกอบด้วย ผู้จัดการสำนักงานประปาสาขาพื้นที่ที่รื้อย้ายท่อประปา เป็นประธานกรรมการผู้แทนฝ่ายออกแบบระบบผลิตส่งน้ำและงานโยธา หรือฝ่ายออกแบบระบบจ่ายน้ำ หรือผู้แทนกองบำรุงรักษา สำนักงานประปาสาขาพื้นที่ที่รื้อย้ายท่อประปาผู้แทนหน่วยงานของรัฐที่ขออนุญาตรื้อย้ายท่อประปา เป็นกรรมการ และให้ผู้ควบคุมการก่อสร้างเป็นกรรมการและเลขานุการข้อ ๑๐ ให้สำนักงานประปาสาขาเจ้าของพื้นที่ที่รื้อย้ายท่อประปาเป็นผู้รับเงินค่าออกแบบค่าตรวจสอบแบบ ค่าประสานงานและควบคุมงาน และแจ้งหน่วยงานที่เกี่ยวข้องทราบก่อนการรื้อย้ายข้อ ๑๑ ก่อนดำเนินการรื้อย้าย ผู้ขออนุญาตต้องทำสัญญาการรื้อย้ายท่อประปาและวางหลักประกันในการทำงานกับการประปานครหลวงตามเงื่อนไขและแบบสัญญาที่แนบท้ายระเบียบฉบับนี้ข้อ ๑๒ ให้ผู้ควบคุมการก่อสร้างส่งมอบรายการบัญชีทรัพย์สินใหม่และบัญชีทรัพย์สินเดิมที่ยกเลิกให้กองบัญชีทรัพย์สินฝ่ายบัญชี และสำนักงานประปาสาขาเจ้าของพื้นที่ หลังจากตรวจรับมอบงานครั้งสุดท้ายข้อ ๑๓ ให้รองผู้ว่าการ (วิศวกรรมและก่อสร้าง) เป็นผู้รักษาการตามระเบียบนี้ และให้มีอำนาจกำหนดหลักเกณฑ์และวิธีปฏิบัติเพื่อดำเนินการตามระเบียบนี้ประกาศ ณ วันที่ ๑๙ มิถุนายน พ.ศ. ๒๕๖๑ปริญญา ยมะสมิตผู้ว่าการการประปานครหลวง[เอกสารแนบท้าย]๑. เงื่อนไขการขออนุญาตรื้อย้ายท่อประปา๒. หลักการกำหนด แบบ ของสำนักงานสนามและเครื่องใช้ต่าง ๆ สำหรับงานรื้อย้ายท่อประปา๓.แบบของ สำนักงานสนามและเครื่องใช้ สำหรับงานรื้อย้ายท่อประปา๔.หนังสือขออนุญาตรื้อย้ายท่อประปา๕.สัญญาอนุญาตให้รื้อย้ายท่อประปา(ดูข้อมูลจากภาพกฎหมาย)พัชรภรณ์/ธนบดี/จัดทำ๒๑ ธันวาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๒๘๒ ง/หน้า ๓/๘ พฤศจิกายน ๒๕๖๑